**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Marianne Wolff Lundholt (arbejdslederrepræsentant)

Kurt Kjær Olesen (arbejdsmiljørepræsentant)

**Desuden deltog:** Luise Thuesen Marling og Sverre Berg-Jensen fra Arbejdsmiljø

**Sekretær:**  Bettina Ibsen Hilt

**Mødedato:** 5. september 2023

|  |
| --- |
|  |

**Punkt 1 og 2:**

 **Præsentation af sammendrag af Den årlige arbejdsmiljødrøftelse i enhederne v/Luise Thuesen Marling og Sverre Berg-Jensen.**

 **FAMU forholder sit til input fra præsentationen og afgør, hvilke fokuspunkter/indsatsområder, der tegner sig på tværs af enhederne.**

 **FAMU’s egen årlige arbejdsmiljødrøftelse.**

På baggrund af den samlede præsentation af hovedpointer fra Den årlige arbejdsmiljødrøftelse på

tværs af enhederne drøftede FAMU især:

*Transparens i beslutningsprocesser/kommunikation.*

Marianne Wolff Lundholt foreslog, at mails fra ledelsen suppleres af prosa for at oplyse og uddybe

baggrund for beslutninger med henblik på at imødegå utryghed og bekymring.

*Retningslinjer for kommunikation.*

Kurt Kjær Olesen fremlagde ønsket om helt præcise og internt afstemte retningslinjer for

mailkommunikation generelt. Politik eller kultur - for eksempel - afgør, hvornår man sætter folk på

cc.

*TRIO samarbejdet.*

Simon Møberg Torp oplyste, at arbejdsmiljøorganiseringen i øjeblikket drøftes i ledelsesgruppen

I forlængelse af reduktion af antallet af institutter. Desuden, at begge institutter er optagede af

samarbejdet mellem ledelsen, tillidsrepræsentanter og arbejdsmiljørepræsentanter.

Sverre Berg-Jensen oplyste, at lovgivningen giver ret frie rammer til organiseringen så længe

Nærhedsprincippet er opfyldt, og at dette afspejler sig i organisationen og fakulteternes forskellige

løsninger.

FAMU drøftede udfordringerne omkring organisering af samarbejdet på de to institutter.

Institutterne har forskellige ønsker/behov, der er forskel i antal lokationer/byer, forskel i fordeling af

arbejdsmiljørepræsentanter på tværs af campusser og forskel i VIP/TAP bemanding.

Simon Møberg Torp udtalte, at geografien og dækning af de forskellige campusser nok er

hovedudfordringen.

Luise Thuesen Marling anbefalede, at vi fortsætter med den nuværende organisering frem til næste valg, som er udskudt til 31. juli 2024. Afklaring af arbejdsmiljøsamarbejdet i byerne indgår i drøftelserne om lokalaftalen, og lokalaftalen skal være på plads inden valget udskrives.

FAMU drøftede også behovet for et systemisk kig på trivsel og relationer. Herunder medinddragelse, medindflydelse og medejerskab på trivsel.

*Hvad skal der være fokus på i arbejdsmiljøarbejdet i 2023-24.*

FAMU besluttede at afvente resultaterne af den igangværende mini-APV på de to institutter, inden

der træffes beslutning om, hvilke fokusområder/indsatser, FAMU bør prioritere i det kommende

år.

Desuden besluttede FAMU at invitere institutlederne til at deltage i årets sidste møde med

præsentation af sammendrag af de to mini-apv’er, der i øjeblikket pågår.

*Vurdering af behov for kompetenceudvikling.*

Helt generelt bevilliges der midler, hvis et af medlemmerne udtrykker ønske om

kompetenceudvikling.

Sædvanligvis henter FAMU eksterne faglige ressourcer ind i forbindelse med planlægning/afholdelse

af indsatser.

Kurt Kjær Olesen deltager løbende i kompetenceudviklingskurser.

Luise Thuesen Marling oplyste, at denne drøftelse samtidig udgør FAMU’s egen årlige

arbejdsmiljødrøftelse.

**Punkt 3: Meddelelser**

Der arbejdes i øjeblikket på en ny APV-struktur. APV afholdes i 2024, som planlagt.

Status for tilmelding til FAMU-arrangementet ’Sid ikke inde, når alt håb er ude’ er 34 (hovedsageligt

TAP). Bettina Ibsen Hilt genudsender invitationen og sørger for, at Fakultetet og Institutterne

annoncerer arrangementet i næste nyhedsbrev igen.

Der er stormøde i arbejdsmiljøorganisationen. Temaet er SDU som en attraktiv arbejdsplads for de

forskellige medarbejdergrupper.

**Punkt 4: Eventuelt**

Intet at bemærke.

 **Simon Møberg Torp**

 Dekan